
NYILVÁNOS
Szám: 1058-…/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. március 14.
Előterjesztést véleményezi: OMSB, PTÜB
Döntés módja: nyílt szavazás, minősített szótöbbség

Mellékletek: rendelettervezet (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. március 22-én tartandó munkaterv szerinti ülésére

4. napirendhez

Tárgy: A helyben adományozható önkormányzati elismerésekről szóló rendelet megalkotása
Tisztelt Képviselő-testület!
Már érlelődik egy ideje a gondolat, hogy a Sülysáp díszpolgára cím és a „Sülysápért” plakett adományozásáról szóló 11/2001. (VIII. 29.) önkormányzati rendeletet felülvizsgáljuk, és a helyben adományozható önkormányzati elismeréseknek egy rugalmasabb rendszerét alakítsuk ki.
A rendelet felülvizsgálatát az OMSB kezdte meg, és már több ülésén tárgyalta. A most beterjesztett rendelettervezet az egyeztetéseken felmerült szempontok figyelembe vételével született meg, és egy háromszintű elismerési rendszert fogalmaz meg.
A legragosabb elismerés továbbra is a díszpolgári cím, melyet az emlékplakett, illetve a díszoklevél követ, az adományozásra vonatkozó eltérő szabályokkal.
Kérem a tisztelt Képviselő-testületet az előterjesztés megvitatására, és a rendelettervezet elfogadására.
Sülysáp, 2012. március 14.

Horinka László s.k.

polgármester
MELLÉKLET

Sülysáp Nagyközség Önkormányzata Képviselő-testületének

…/2012. (…) önkormányzati rendelete

a helyben adományozható önkormányzati elismerésekről

Sülysáp Nagyközség Önkormányzatának Képviselő-testülete az Alaptörvény 32. cikkével, a helyi önkormányzatokról szóló 1990. évi LXV. törvény 1. § (6) a) pontjával és 16. § (1) bekezdésével, valamint a Magyarország címerének és zászlajának használatáról, valamint állami kitüntetéseiről 2011. évi CCII. törvény 22. § (1) d) pontjával kapott felhatalmazás alapján a következőket rendeli el:

Sülysáp Nagyközség Önkormányzatának Képviselő-testülete – annak érdekében, hogy módja legyen kifejezni tiszteletét és megbecsülését azon személyek és közösségek felé, amelyek a település érdekében maradandót alkottak – a következő helyi elismerések alapításáról rendelkezik:
a) Sülysáp Díszpolgára cím

b) Sülysápért Emlékplakett

c) Sülysápért Díszoklevél

1. Sülysáp Díszpolgára cím

Sülysáp Díszpolgára cím (a továbbiakban: díszpolgári cím) adományozható 

d) annak a sülysápi lakosnak, aki politikai, gazdasági, tudományos, kulturális vagy sportélet területén a helyi szinten túlmutató módon kiemelkedőt alkotott, ezzel öregbítve településünk hírnevét, 

e) annak a személynek, aki a nagyközség lakóinak érdekében végzett hosszantartó, önzetlen, áldozatos munkásságával hozzájárult településünk szellemi, erkölcsi vagy anyagi értékeinek gyarapításához.

(2) A díszpolgári cím adományozására – indoklással ellátva – bárki javaslatot tehet tárgyév március 31-ig. A cím odaítéléséről a Képviselő-testület minősített többséggel határoz június 30-ig.

(3) A díszpolgári cím adományozásának kihirdetésére az augusztus 20-ai települési ünnepségen kerül sor, de kivételes esetben ettől eltérő helyszín és időpont is meghatározható.
(4) A díszpolgári cím kihirdetésekor kerül átadásra a díszes kivitelű oklevél a polgármester aláírásával és az önkormányzat bélyegzőjével, valamint a település címerét ábrázoló bronz plakett. A díszpolgári oklevél tartalmazza az adományozó szerv megnevezését, az adományozott nevét, az adományozás időpontját és az adományozás indoklását.
(5) A díszpolgári cím posztumusz elismerésként is adományozható, ebben az esetben azt a legközelebbi hozzátartozónak kell átadni.

(6) Díszpolgári cím évente legfeljebb egy személy részére adományozható.

(7) A díszpolgári cím adományozásáról jegyzőkönyvi kivonatot kell készíteni, és azt az adományozott fényképével együtt a levéltárnak meg kell küldeni.

(8) A díszpolgári címben részesítettekről a Polgármesteri Hivatal névkönyvet vezet.

(9) A díszpolgári cím adományozását nyilvánosságra kell hozni a helyben szokásos módon és a helyi sajtó útján.

A Sülysáp Díszpolgára cím birtokosát megillető jogok a következők:

a) viselheti a díszpolgári címet,

b) a képviselő-testület által szervezett eseményekre, ünnepségekre minden esetben meghívást kap,

c) az önkormányzat közművelődési intézményeit és az önkormányzat, valamint az intézményei által szervezett rendezvényeket díjtalanul látogathatja.

(10) Nem adományozható díszpolgári cím annak a személynek, aki bár bizonyos területen kimagaslót alkotott, egyéb cselekedetei miatt nem állítható maradéktalanul példaként Sülysáp lakossága elé. 

(11) A díszpolgári címet vissza kell vonni, ha arra az adományozott érdemtelenné válik, így különösen, ha a bíróság szándékos bűncselekmény elkövetése miatt jogerősen elítélte. Visszavonásra a Képviselő-testület jogosult minősített többséggel.

(12) A díszpolgári cím visszavonását közölni kell az adományozottal, és fel kell tüntetni a névkönyvben.

2. Sülysápért Emlékplakett

Sülysápért Emlékplakett (a továbbiakban: emlékplakett) elismerés adományozható 

a) annak a személynek, aki településünkön vállalt feladatát hivatástudattal, a köz javát áldozatos és maradandó módon szolgálva látta el a köznevelés, a közszolgálat, a kultúra, az egészségügy, a szociális ellátás, a sport vagy a szellemi, illetve társadalmi élet egyéb területén, így e vonatkozásban példaként állítható Sülysáp közössége elé,

b) annak a közösségnek, amelynek tagjai önkéntes összefogással, hosszabb időn keresztül végeztek a település vagy annak lakói javát szolgáló, szellemi, erkölcsi vagy anyagi értékeit gyarapító tevékenységet.

(13) Az emlékplakett adományozására – indoklással ellátva – bárki javaslatot tehet tárgyév március 31-ig, azonban a polgármester erre külön felkéri a helyi intézményeket, civil- és sportszervezeteket. Az emlékplakett odaítéléséről a Képviselő-testület minősített többséggel határoz június 30-ig.

(14) Az emlékplakett átadására Képviselő-testületi ülésen vagy jelentős községi ünnepségen kerülhet sor, ünnepélyes keretek között, lehetőség szerint ahhoz az emléknaphoz igazítva, amely területhez az elismerés kötődik (pedagógusnap, civilek napja stb.).
(15) Az elismeréssel a település címerét ábrázoló bronz plakett és az adományozást igazoló oklevél jár. Az oklevél tartalmazza az adományozó szerv megnevezését, az adományozott nevét, az adományozás időpontját és nevesíti azt a tevékenységet, amelyért az elismerés jár.

(16) Az emlékplakett posztumusz elismerésként is adományozható, ebben az esetben azt a legközelebbi hozzátartozónak kell átadni.

(17) A Képviselő-testület évente legfeljebb három emlékplakett odaítéléséről dönthet.

(18) Az emlékplakett adományozását nyilvánosságra kell hozni a helyben szokásos módon és a helyi sajtó útján. Az emlékplakettel elismert személyekről és közösségekről a Polgármesteri Hivatal névkönyvet vezet. 

3. Sülysápért Díszoklevél

Sülysápért Díszoklevél (a továbbiakban: oklevél) elismerés adományozható 

a) annak a személynek, aki Sülysáp hírnevét növelve kiemelkedő eredményt ért el a tudomány, a kultúra vagy a sport területén, 

b) annak a közösségnek, amely összefogással jelentős feladatot hajtott végre a település vagy annak lakói érdekében.

(19) Az oklevél adományozására – indoklással ellátva – bárki javaslatot tehet az év folyamán bármikor, odaítéléséről a Képviselő-testület soron következő ülésén egyszerű szótöbbséggel határoz.

(20) Az oklevél átadására Képviselő-testületi ülésen vagy községi ünnepségen kerülhet sor, ünnepélyes keretek között.
(21) Az elismerést képviselő oklevél tartalmazza az adományozó szerv megnevezését, az adományozott nevét, az adományozás időpontját, és nevesíti azt a teljesítményt, amelyért az elismerés jár.

(22) A Képviselő-testület évente hat oklevél odaítéléséről dönthet.

(23) Az oklevél adományozását nyilvánosságra kell hozni a helyben szokásos módon és a helyi sajtó útján. Az oklevéllel elismert személyekről és közösségekről a Polgármesteri Hivatal névkönyvet vezet. 

4. Záró rendelkezések

(24) E rendelet 2012. április 1-jén lép hatályba.

(25) A hatálybalépés évében a díszpolgári cím és az emlékplakett elismerés adományozására 2012. április 30-ig lehet javaslatot tenni.

(26) Hatályát veszti Sülysáp Nagyközség Önkormányzata Képviselő-testületének a Sülysáp díszpolgára cím és a „Sülysápért” plakett adományozásáról szóló 11/2001. (VIII. 29.) önkormányzati rendelete.

Sülysáp, 2012. március 22.


Horinka László
Tóth Krisztina


polgármester
jegyző

